മാസ്ക് ധരിക്കാതെയും ടിക്കറ്റില്ലാതെയും കൊവിഡ് കാലത്ത് യാത്രചെയ്തവര് അനവധി റെയില്വേയ്ക്ക് പിഴയായി കിട്ടിയത് കോടികള് Railway തിരുവനന്തപുരം: മാസ്ക് ധരിക്കാതെയും ടിക്കറ്റില്ലാതെയും കൊവിഡ് കാലത്ത് യാത്രചെയ്തവര് കാരണം ഇന്ത്യന് റെയില്വേയ്ക്ക് വമ്ബന്നേട്ടം. ഇത്തരം യാത്രക്കാരില് നിന്നായി ദക്ഷിണ റെയില്വേ 1.62 കോടി രൂപ പിഴ ഈടാക്കി എന്നാണ് റിപ്പോര്ട്ടുകള്. കോവിഡ് മാനദണ്ഡങ്ങള് പാലിക്കാതെ മാസ്ക് ഒഴിവാക്കി യാത്രചെയ്ത 32,624 പേരെയാണ് പിടികൂടിയതെന്നാണ് കണക്കുകള്. മാത്രമല്ല, 2021 ഏപ്രില് മുതല് 12 ഒക്ടോബര്വരെ ടിക്കറ്റ് ഇല്ലാതെ യാത്രചെയ്തവരില് നിന്നായി 35.47 കോടി രൂപ പിഴ ഈടാക്കി എന്നും കണക്കുകള് പറയുന്നു. 7.12 ലക്ഷം പേരെയാണ് പിടികൂടിയത്. ചെന്നൈ ഡിവിഷന് 12.78 കോടി രൂപയും തിരുവനന്തപുരം ഡിവിഷന് 6.05 കോടി രൂപയും പാലക്കാട് ഡിവിഷന് 5.52 കോടി രൂപയും പിഴ ഈടാക്കി. മധുര, സേലം, തിരുച്ചിറപ്പള്ളി ഡിവിഷനുകളില് നിന്നായി യഥാക്രമം 4.16 കോടി, 4.15 കോടി, 2.81 കോടി എന്നിങ്ങനെ തുക പിഴ ഇനത്തില് ലഭിച്ചു. കോവിഡ് കാലത്ത് റിസര്വേഷന് ട്രെയിനുകള് മാത്രം സര്വീസ് നടത്തിയപ്പോഴും ടിക്കറ്റില്ലാതെ യാത്ര ചെയ്യുന്നവരുടെ എണ്ണം കുത്തനെ കൂടി എന്നാണ് കണക്കുകള് വ്യക്തമാക്കുന്നത്. ടിക്കറ്റില്ലാ യാത്രയ്ക്കു പുറമെ, കൃത്യമായ ടിക്കറ്റ് എടുക്കാതിരിക്കുക, ബുക് ചെയ്യാതെ ലഗേജ് കൊണ്ടു പോകുക തുടങ്ങിയ നിയമലംഘനങ്ങളും കണ്ടെത്തി. ആറു മാസത്തിനിടെ ഏറ്റവും കൂടുതല് തുക പിരിച്ചെടുത്ത ദിവസം ഒക്ടോബര് 12 ആണെന്ന അധികൃതര് പറയുന്നു. ഒറ്റ ദിവസം കൊണ്ടു 37 ലക്ഷം രൂപയാണു ഈ ദിവസം പിഴയായി ലഭിച്ചതെന്നാണ് റിപ്പോര്ട്ടുകള്. കോവിഡ് സാഹചര്യം പരിഗണിച്ച് ഏറെക്കാലം റിസര്വേഷന് ഇല്ലാത്ത ട്രെയിനുകളുടെ സര്വീസ് റെയില്വേ നിര്ത്തിയിരുന്നു. ജൂണ് മുതല് ഏതാനും അണ് റിസര്വ്ഡ് ട്രെയിനുകളുടെ സര്വീസ് പുനഃരാരംഭിച്ചിട്ടുണ്ട്. റിസര്വേഷന് ഉള്ളതും ഇല്ലാത്തതുമായ ട്രെയിനുകളില് ടിക്കറ്റ് പരിശോധന കര്ശനമാക്കിയതോടെയാണു നിയമലംഘനങ്ങള് കണ്ടെത്തുന്നതു വര്ധിച്ചത്. അതേസമയം അടുത്തിടെ ശ്രദ്ധിക്കപ്പെട്ട മറ്റൊരു പ്രവണത ബുക്ക് ചെയ്യാതെ റിസര്വ് ചെയ്ത കോച്ചുകളില് കയറുന്നതും ടിക്കറ്റ് പരിശോധിക്കാന് എത്തുമ്ബോള് പിഴ അടയ്ക്കാന് സന്നദ്ധത പ്രകടിപ്പിക്കുന്നതുമാണെന്നും അധികൃതര് പറയുന്നു. പരിശോധന ശക്തമാക്കിയ ശേഷമാണ് കുറ്റകൃത്യങ്ങള് കൂടുതല് കണ്ടെത്താന് തുടങ്ങിയതെന്ന് അധികൃതര് പറഞ്ഞു. കൂടാതെ ട്രെയിനുകളിലെ മോഷണങ്ങളുടെ എണ്ണം വര്ദ്ധിക്കുന്നതും നടപടിയെടുക്കാന് അധികൃതരെ നിര്ബന്ധിതരാക്കി. ചെന്നൈ ആസ്ഥാനമായ ദക്ഷിണ റെയില്വേയില് കേരളം, തമിഴ്നാട്, കര്ണ്ണാടകത്തിലെ മംഗലാപുരം പ്രദേശങ്ങള് ഉള്ക്കൊള്ളുന്നു. ദക്ഷിണ റെയില്വേയില് ചെന്നൈ, തിരുച്ചിറപ്പള്ളി, മധുര, സേലം, പാലക്കാട്, തിരുവനന്തപുരം എന്നിങ്ങനെ ആറ് റെയില്വേ ഡിവിഷനുകളാണുള്ളത്.